**A regisztrációhoz a következő dokumentumok feltöltése szükséges (pályázó szervezet, nemzeti konzorcium tagjai, továbbá támogatásban részesülő partnerszervezetek esetében):**

1. [A szervezet jogi státuszát/személyiségét igazoló dokumentum](http://ec.europa.eu/budget/contracts_grants/info_contracts/legal_entities/legal_entities_en.cfm#hu) (Legal Entity Form)
2. A szervezet létrehozását igazoló dokumentum hiteles másolata  
   Köznevelési intézmények esetén ez lehet a [KIR](http://www.oktatas.hu/hivatali_ugyek/kir_intezmenykereso) adatbázisból kinyomtatott, részletes intézményi adatokat tartalmazó dokumentum az intézményvezető hitelesítésével vagy az ugyanitt is elérhető Nyilvántartásbavételi határozat.
3. Adószám igazolására (nem szükséges közösségi adószám!):
   * 30 napnál nem régebbi NAV igazolás az adószámról vagy
   * köztartozás mentes adatbázisból 30 napnál nem régebben kinyomtatott, hitelesített lekérdezés.
   * Köznevelési intézmények esetében a KIR-ből nyomtatott dokumentum tartalmazza az adószámot, így külön igazolás esetükben nem szükséges.
4. [Pénzügyi azonosító adatlap](http://ec.europa.eu/budget/contracts_grants/info_contracts/financial_id/financial_id_en.cfm#hu) (Financial Identification form) *(csak a pályázatot benyújtó intézménynek, illetve a csak iskolák, óvodák együttműködésével megvalósuló stratégiai partnerségek esetén a partnernek is fel kell tölteni)*
5. A bankszámlaszám igazolására az alábbi három dokumentum fogadható el *(csak a pályázatot benyújtó intézménynek illetve a csak iskolák, óvodák együttműködésével megvalósuló stratégiai partnerségek esetén a partnernek is kell feltölteni)*:
   * folyószámla-kivonat, vagy
   * bankszámla-szerződés, vagy
   * bankszámla-igazolás.

Mindhárom esetben hitelesített másolat fogadható el, és tartalmazniuk kell az IBAN számot.

1. Kapacitásvizsgálathoz szükséges dokumentumok (pályázatonként 60.000 euró  fölötti támogatási igény esetén) - *csak az államháztartáson kívül eső, pályázatot benyújtó intézménynek kell feltöltenie*
2. Közpénzes nyilatkozat - *csak a pályázatot benyújtó****magyar****intézménynek, illetve a csak iskolák, óvodák együttműködésével megvalósuló stratégiai partnerségek esetén a partnernek is fel kell tölteni)*  
   Az államháztartáson kívüli intézmények esetében szükség van a közpénzekből nyújtott támogatások átláthatóságára vonatkozó nyilatkozat benyújtására is. Kérjük, ezt a nyilatkozatot is az intézményi regisztrációhoz töltse fel! (A KLIK által fenntartott intézmények esetében ezt nem szükséges kiállítani.)  
   Tájékoztatás nyilatkozattételi kötelezettségről  
   Nyilatkozat